“Լիդիան Արմենիա” ընկերության հետ բանակցութնունների արդյունքների մասին լրագրողների հարցին Փաշինյանը պատասխանել է․“ես նրանց ասել եմ, որ մեր վերջնական դիրքորոշումը պետք է հիմնված լինի փաստերի վրա, սակայն ցավոք, երբ ես այս տարվա հունիսի վերջին Ջերմուկում էի, ես նրանց առաջարկեցի համագործակցել, որպեսզի որոշումը փաստերի վրա հիմնված լինի, բայց, ցավոք՝ մերժում ստացա։ Սրանից ելնելով՝ մենք կգնանք այն ճանապարհով, որ մեզ միջազգային հեղինակավոր, անկախ փորձագիտական եզրակացություն է անհրաժեշտ լինելու։ Ամենից շատ մեզ երկու հարց է հուզում․ որքանո՞վ դա անվտանգ կլինի Սևանի համար և որքանո՞վ է նախագիծն անվտանգ հենց Ջերմուկի և նրա ջրային պաշարների համար։ Այս պահին մենք չունենք միանշանակ “այո” կամ “ոչ” պատասխան։ Եթե պարզվի, որ Ամուլսարի շահագործումը Սևանի և Ջերմուկի համար հետևանքներով չի սպառնում, ապա, հաշվի առնելով արված այդքան ներդրումներն ու ծախսերը՝ աշխատանքները կարող են շարունակվել, իսկ եթե հակառակը պարզվի՝ մենք այլ ճանապարհով կգնանք։